pl nb id da nl nl da da da da da da da da da da da da da da tr da da da da cs da da da fr da hbs_lat de nb da da da da da sv da da nb da da de nb da en da nb nb nb da da en da da da da en en da de da da hbs_lat da et en da da da da da pl sv fr da da en da da da pl da da da da da da da da nb da da nn da nb da en en da da da da da da en sv de da da da da da da en da en da de da da ca nl da fi da de nb en de da en da en cs en de pl zh ca de de sv da en ca da eo ru
Josefine vinder Tiomila - Ok Gorm
Orienteringsklubben Gorm Jelling | Skiklubben Gorm Jelling
Information til nye og nysgerrige
Børne- og ungdomstræning i OK Gorm
Find vej i … tilbud
Find vej i Bredsten
Find vej i Give Museumsskov
Find vej i Give Syd
Find vej i Jelling skov
Find vej i Kongernes Jelling
Find vej i Sdr. Omme
Find vej i Vingsted
Politik, strategi og handleplan
« Voksentur til Hanstholm
Træning og naturvejledning d. 14. juni. »
Josefine Lind, OK Gorm var lørdag med til at vinde Tiomila stafetten for damer.
Det er noget af det største, man kan opleve som orienteringsløber. Tiomila udgør sammen med den finske stafet Jukola, hvad der svarer til fodboldens Champions League. Det er det største, et klubhold kan vinde. Det var Gormløberen, Josefine Lind, med til lørdag eftermiddag (14.5.) i Falun, Sverige.
OK Gorm har ikke selv kapacitet til at deltage i denne internationale stafet, så når der skal løbes internationale stafetter, stiller Josefine op for OK Pan, Århus.
I alt var 327 hold til start á 5 løbere, så i alt ca. 1600 løbere deltog. Alle verdens bedste dameløbere er til start i Tiomila på det ene eller andet hold. Og skal man vinde skal man selv være god, og man skal være på et godt hold.
På OK Pan holdet var der to verdensstjerner, de to danske verdensmestre Maja Alm og Ida Bobach, dertil den regerende europamester Signe Søes, så alene det at blive udtaget til holdet med sådanne ”tunge” damer er et fantastisk skulderklap og et bevis på Josefines klasse – og det skal bemærkes, hun stadig er juniorløber. Josefine havde endda fået opgaven at løbe 3. tur, den næstlængste af de fem ture. En bane på 8.8 km i teknisk svær svensk terræn.
Svensk TV bragte hele stafetten live og jeg så den sammen med min søn, Chris Terkelsen, her i Spanien, hvor han bor. Det var medrivende og afslutningen blev sindsoprivende spændende. Første tur blev løbet af Signe Søes. På et tidspunkt var hun helt fremme som nr. 4, men sluttede som nr. 21, men kun 1.40 min efter førende. Stine Bagger Hagner løb 2. tur, og hentede nogle placeringer og kunne sende Josefine ud som nr.11 på den 8.8 km lange treddje tur. Kunne Josefine klare presset? Kunne hun følge med verdensstjernerne?
Man må sige Josefine indfriede forventningerne. Holdt fart med teten og hentede endog et par placeringer, så hun kunne sende Ida Bobach, verdensmesteren ud på den korte 4.8 km fjerde tur. Ida var måske den eneste på holdet, der ikke helt leverede som forventet, men hun holdt dog placeringen og afstanden til den førende løber var stadig ”kun” 3.39 min.
Maja Alm, den tredobbelte verdensmester, skulle nu se om hun kunne hente de førende.
Det blev en afslutning, der går over i historien. Med egne vejvalg, sikker orientering og stærk fysik ”åd” hun sig sikkert ind på konkurrenterne og i en hæsblæsende spurt kunne hun løbe sejren hjem.
Jeg sms’ede umiddelbart til Josefine og ønskede hende tillykke med hendes første Tiomila sejr. Hun er nu den anden Gormløber, der har prøvet denne oplevelse.
Chris Terkelsen var den første, da han i 2001 var med til at vinde Tiomila for norske Halden SK.
Josefines sms svar var: ”Det er den vildeste følelse!!
Stort tillykke til Josefine.
Find vej i Danmark
Et tilbud om en lidt anderledes tur i skoven
Inspiration til orienterings-aktiviteter i idrætsundervisningen
Sydlige P-plads – Nordlige P-plads
Klubhus – kør ind i skoven ad Skovgade fra nord, der er skilt på skovvejen
Bredagerskolen – indkørsel fra Bredager
P i vestlige del
Kjærvej 1,  7323 Give (3 km N for Thyregod)
Kontaktperson: Pernille Buch (formand)
Herningvej 8a, 7300 Jelling